吉列牛忌廉烏冬專門店 (銅鑼灣)
-
想來呢間吉列牛忌廉烏冬專門店好耐啦!除咗有好吸引嘅吉列牛之外,佢嘅忌廉烏冬仲要超級吸晴!大大碗白雪雪嘅忌廉睇落都夠晒邪惡!入到餐廳,每張枱都擺咗燒吉列牛嘅鐵板座,雖然主打吉列牛,差唔多台台都有叫,周圍燒住肉都唔會覺得好焗,通風好好~
-
吉列牛定食加咖喱忌廉烏冬 $246
係嚟到呢度必食嘅吉列牛仲有忌廉烏冬!呢個餐係吉列牛定食再配搭烏冬,兩個人食啱啱好,仲可以一次過試吓呢間嘅招牌菜添 吉列牛肉嘅份量適中,而且鐵板亦都好夠熱力,反而要小心唔好燒得太耐添 定食配一碗白飯,白飯食落去好香,而且一粒粒好有珍珠米嘅感覺 仲有就係超吸晴嘅咖喱忌廉烏冬,睇落都覺得邪惡 雖然本來都擔心忌廉嘅話會唔會太膩,但估唔到食落去可能因為忌廉配搭咖喱,食落去一啲都唔膩之餘,仲要因為有忌廉嘅配搭,所以成個烏冬都食落去好滑好creamy 好特別嘅配搭但食落去好match!
-
牛舌雞肉串 $38
好香好吸引嘅牛舌雞肉串!食個牛舌味唔係好重,但好香嘅雞肉味,啖啖肉,感覺好滿足!
-
Passion punch (+$18)
超fresh,清新又解渴,飲落勁香嘅百香果味,食住熱辣辣嘅吉列牛,配呢杯清新嘅嘢飲簡直一流
-
吉列牛忌廉烏冬專門店 (百樂中心) (銅鑼灣)
銅鑼灣耀華街3號百樂中心22樓
是否擁有或管理此物業? 免費領取您的清單,即可回應評論、更新個人檔案和更多。